Súradnice: 49°13′43″S 20°27′44″V﻿ / ﻿49,2287°S 20,4622°V﻿ / 49.2287; 20.4622

**Vojnianka** je potok v Spiši, na území obcí Slovenská Ves, Vojňany, Podhorany a Bušovce v severnej časti okresu Kežmarok v Prešovskom kraji. Je ľavostranným prítokom Slovenského potoka; má dĺžku 7,4 km. Hydrologický identifikátor: 3-01-03-1208. Geomorfologická kategorizácia: geomorfologický celok Podtatranská kotlina, geomorfologický podcelok Popradská kotlina.

Prameň
------

Pramení v severnej oblasti územia obce Slovenská Ves v nadmorskej výške 961 m n. m. v lokalite lesa a vrchu *Dlhá hora* s 1 054 m n. m. v lesnom extraviláne v okrese Kežmarok v Prešovskom kraji.

Opis toku
---------

Od prameňa tečie na juhovýchod lesným a poľnohospodárskym extravilánom v obci Slovenská Ves, oblúkom mení smer na juh, postupne mení smer na juhovýchod, v 736 m n. m. priberá bezmenný pravostranný prítok z vrchu *Dlhá hora* a z lesa*Vlčia jama*, v 674 m n. m. priberá bezmenný ľavostranný prítok z lúky *Kamence*, zároveň vteká na obecnú hranicu medzi obcami Slovenská Ves a Vojňany a sleduje túto hranicu po chotárnik v 637 m n. m. kde priberá bezmenný ľavostranný prítok od ktorého tečie sledujúc obecnú hranicu medzi obcami Bušovce a Podhorany, v 612 m n. m. juhozápadne od intravilánu obce Podhorany ústi na území Bušoviec do Slovenského potoka ako jeho ľavostranný prítok. *Vojnianka* nemá významnejšie prítoky.

Pôvod názvu
-----------

Motivantom názvu vodného toku *Vojnianka* v období pomenovacieho procesu bol samotný názov osady (obce) *Vojňany*, cez ktorú vodný tok preteká. Založenie osady sa spája s nemeckou kolonizáciou v 13. storočí. Najstarší dochovaný písomný záznam názvu osady (obce) v období pomenovacieho procesu sa viaže k rokom 1235-1270 v podobe *Krig*, neskôr 1296 *Kyrig*, 1343 *Kyryk*, 1777 *Krigh*, 1888 *Krig*, 1948 *Vojňany*. Pôvodným významom nemeckého *der Krieg* bola *vojna* alebo nemeckéhoho *kriegen* činnosť *nadobudnúť, získať, dostať*. Napriek tomu, že pravdepodobnejšia motivácia názvu obce v nemčine sa spája *so získaním, nadobudnutím obce do vlastníctva alebo do iného vzťahu s cieľom ekonomického prospechu*, za základ slovakizácie názvu obce bol použitý menej pravdepodobný význam slova *vojna* v podobe *Vojňany*. Zo sídelného toponyma *Vojňany* vo význame *osada obyvateľov, ktorú vlastník získal do vlastníctva* rozšírením o formant *-ianka* bolo utvorené jednoslovné hydronymum v podobe *Vojnianka* ako súčasť veľmi početnej skupiny názvov v slovenskej toponymii, najmä hydronymii.

Hydronymum *Vojnianka* bolo štandardizované v roku 1988; v čase štandardizačného procesu názvu vodného toku hydronymum *Vojnianka* bolo v kategórii slovenskej hydronymie jedinečným (unikátnym).

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  [cit. 2022-05-07.
2. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-05-05]
3. ↑  Priebeh vodného toku Vojnianka v Základnej báze údajov geografického informačného systému ZB GIS. Dostupné on-line na [Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 71, 73, 194. 079-902-87 NVA.] [cit. 2022-05-07].
4. ↑  Geografické názvy okresu Poprad A8. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-42/1988 zo 4.2.1988. 146 s. S. 16, 39, 52, 54, 55, 96, 97, 111, 116, 120, 122, 126, 129, 132, 135, 138, 140. 79-901-88 GNO.
5. ↑  Miroslav Kropilák. *Vlastivedný slovník obcí na Slovensku*. 1. vyd. Bratislava : Veda vydavateľstvo Slovenskej akadémie vied, 1978. 532, 3. diel s. S. 279.
6. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 25, 26, 136, 142.
7. ↑  Geografické názvy okresu Poprad A8. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-42/1988 zo 4.2.1988. 146 s. S. 97, 138. 79-901-88 GNO.

  


| * z
* d
* u
Vodné toky v povodí **Bielej** |
| --- |
| *Biela* → *Poprad* → *Dunajec* → *Visla* |
| Babí potok · Barich · Belianka · **Biela** · Blaščatský potok · Bystrina · Filipský potok · Javorinský potok · Náhon · Rieka · Rígeľský potok · Slobodov potok · Slovenský potok · Strednický potok · Suchý potok (prítok Belej, Tatranská Kotlina) · Suchý potok (prítok Bielej, Ždiar) · Tokárenský potok · Valtínsky potok · Vojnianka · Zálažný potok · Zálešovský potok · Zorický potok · Ždiarsky potok |